A Tanács irányelve

(1970. július 27.)

a gépjárművek és pótkocsijuk ajtajaira vonatkozó tagállami jogszabályok közelítéséről

(70/387/EGK)

AZ EURÓPAI KÖZÖSSÉGEK TANÁCSA,

tekintettel a Bizottság javaslatára,

tekintettel az Európai Parlament véleményére,

tekintettel a Gazdasági és Szociális Bizottság véleményére,

mivel azon műszaki előírások, amelyeknek az egyes nemzeti jogszabályok értelmében a gépjárműveknek meg kell felelniük, többek között az ajtókra is vonatkoznak;

mivel ezen előírások tagállamonként különbözők; mivel szükséges, hogy valamennyi tagállam – kiegészítőleg vagy a jelenlegi előírásai helyett – azonos követelményeket fogadjon el elsősorban annak érdekében, hogy a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i tanácsi irányelv szerinti EGK-típus-jóváhagyási eljárást [1] bármely járműtípusra alkalmazni lehessen,

ELFOGADTA EZT AZ IRÁNYELVET:

1. cikk

Ezen irányelv alkalmazásában: "jármű" – az autóbuszok, a sínen futó járművek, a mezőgazdasági vontatók és munkagépek, és egyéb munkagépek kivételével – a közúti közlekedésben történő részvételre szánt legalább négykerekű jármű, amelynek legnagyobb tervezési sebessége több mint 25 km/h, továbbá az ilyen járművek pótkocsijai.

2. cikk

A tagállamok nem tagadhatják meg valamely jármű EGK- vagy nemzeti típusjóváhagyását az ajtókra történő hivatkozással, ha azok megfelelnek a mellékletek előírásainak.

3. cikk

Azon módosításokat, amelyek a mellékletek előírásainak a műszaki fejlődéshez történő hozzáigazítása céljából szükségesek, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i tanácsi irányelv 13. cikkében szabályozott eljárásnak megfelelően kell végrehajtani.

4. cikk

(1) A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az értesítéstől számított tizennyolc hónapon belül megfeleljenek. Erről haladéktalanul tájékoztatják a Bizottságot.

(2) A tagállamok közlik a Bizottsággal nemzeti joguknak azokat a legfontosabb előírásait, amelyeket az ezen irányelv által szabályozott területen fogadtak el.

5. cikk

Ennek az irányelvnek a tagállamok a címzettjei.

Kelt Brüsszelben, 1970. július 27-én.

a Tanács részéről

az elnök

W. Arendt

[1] HL L 42., 1970.2.23., 1. o.

--------------------------------------------------

I. MELLÉKLET

1. ÁLTALÁNOS ELŐÍRÁSOK

1.1. A jármű jellemzőinek lehetővé kell tenniük a biztonságos be- és kiszállást.

1.2. Az ajtóknak és a be- és kiszállási helyeknek veszélytelennek és kényelmesen kezelhetőnek kell lenniük.

1.3. Az ajtóknak és az ajtózáraknak olyanoknak kell lenniük, hogy zárásukkor a zavaró zajok elkerülhetőek legyenek.

1.4. Az ajtózáraknak olyanoknak kell lenniük, hogy az ajtók véletlen kinyílását megakadályozzák.

2. ZÁRAK ÉS CSUKLÓPÁNTOK (GYÁRTÁSI ÉS SZERELÉSI ELŐÍRÁSOK)

2.1. A járművek hosszanti oldalára szerelt csuklós ajtók csuklópántjainak – a harmonikaajtók kivételével – az ajtók menetirány szerinti oldalán kell lenniük. Ez kétszárnyú ajtók esetén arra az ajtószárnyra vonatkozik, amelyet először nyitnak, a másik ajtószárnynak külön reteszelhetőnek kell lennie.

2.2. A személygépkocsik [1] oldalajtói zárainak és csuklópántjainak az ezen irányelv II. mellékletében szereplő követelményeknek kell megfelelniük.

3. LÉPCSŐFOKOK (GYÁRTÁSI ÉS SZERELÉSI ELŐÍRÁSOK)

3.1. Ha a jármű padlója a beszállás helyénél az úttest felett 700 mm-nél magasabban van, akkor a járművet egy vagy több lépcsőfokkal kell ellátni. A lépcsőfok, illetve több lépcsőfok esetén a legalsó az úttest felett 700 mm-nél magasabban nem lehet, és csúszásbiztosnak kell lennie. Kerékagy, kerékpánt vagy a kerék más része ezen irányelv értelmében nem tekinthető lépcsőfoknak, kivéve abban az esetben, ha konstrukciós vagy használati okokból a jármű más részén lépcsőfokok beépítése nem lehetséges.

[1] A nemzetközi osztályozás M1 kategóriája az ezen irányelv 3. cikkében említett tanácsi irányelv mellékletének (b) megjegyzése szerint.

--------------------------------------------------

II. MELLÉKLET

A KI- ÉS BESZÁLLÁSRA SZOLGÁLÓ OLDALAJTÓK ZÁRAINAK ÉS CSUKLÓPÁNTJAINAK GYÁRTÁSI ÉS SZERELÉSI, VALAMINT SZILÁRDSÁGI VIZSGÁLATI ELŐÍRÁSAI SZEMÉLYGÉPKOCSIKRA

1. ÁLTALÁNOS KÖVETELMÉNYEK

1.1. A záraknak és csuklópántoknak olyanoknak kell lenniük, és úgy kell beépíteni azokat, hogy a jármű normál használatánál megfelelhessenek az ezen irányelv előírásainak.

1.2. Minden zárnak egy biztonsági és egy teljesen reteszelt helyzettel kell rendelkeznie.

2. ZÁRAKRA ÉS CSUKLÓPÁNTOKRA VONATKOZÓ ADATOK ÉS MINTADARABKÉSZLETEK, AMELYEKET A GYÁRTÓ VAGY MEGHATALMAZOTT KÉPVISELŐJE BOCSÁT RENDELKEZÉSRE

A gyártónak vagy a meghatalmazott képviselőjének a zárakra és a csuklópántokra vonatkozó következő adatokat és mintadarabokat kell benyújtania:

2.1. rajzok megfelelő léptékben és részletességgel az ajtókról, azok zárairól és csuklópántjairól;

2.2. a zárak és a csuklópántok műszaki leírása;

2.3. öt csuklópántszerelvény-készlet ajtónként. Ha egy készletet több ajtóhoz is használnak, elegendő egy tétel abból a készletből. Nem kell különbözőnek tekinteni azon készleteket, amelyek csak abban különböznek egymástól, hogy jobb vagy bal oldali beépítésre gyártották azokat;

2.4. ajtónként öt teljes zárból álló készlet a hozzá tartozó működtető mechanizmussal együtt. Ha a zárakat több ajtóhoz is felhasználják, elegendő a zárakból egy készlet. Nem kell különböző záraknak tekinteni azokat a zárakat, amelyek csak abban különböznek egymástól, hogy jobb vagy bal oldali beépítésre gyártották azokat.

3. GYÁRTÁSI ELŐÍRÁSOK

3.1. Zárak

3.1.1. Hosszirányú erő

A záraknak és a hozzájuk tartozó ütközőknek biztonsági helyzetben 453 kp (444 daN), teljesen becsukott helyzetben 1134 kp (1111 daN) hosszirányú erőnek kell ellenállnia. (Lásd 2. ábra.)

3.1.2. Keresztirányú erő

A zárnak és a hozzá tartozó ütközőnek biztonsági helyzetben 453 kp (444 daN), teljesen becsukott helyzetben 907 kp (889 daN) keresztirányú erőnek kell ellenállnia. (Lásd 3. ábra.)

3.1.3. A tehetetlenségi terhelésnek való ellenállás

A zár teljesen becsukott helyzete nem változhat, ha a zárra és a hozzá tartozó ütközőre, valamint a működtető mechanizmusra mindkét irányban 30 g nagyságú hossz- vagy keresztirányú gyorsulás hat.

3.2. Csuklópántok

3.2.1. Valamennyi csuklópántcsoportnak tartania kell az ajtót és mindkét irányban 1134kp (1111 daN) hosszirányú erőnek, valamint 907 kp (889 daN) keresztirányú erőnek kell ellenállnia.

4. AZ AJTÓZÁRAK ÉS A CSUKLÓPÁNTOK SZILÁRDSÁGI VIZSGÁLATÁRA VONATKOZÓ ELŐÍRÁSOK

A 3.1. és 3.2. pontban foglalt előírások betartásának vizsgálata a következő előírások szerint történik:

4.1. A statikai vizsgálatok összeállítása, az alkalmazandó eljárás és a vizsgálófelszerelés

4.1.1. Vizsgálóberendezések

4.1.1.1. Csuklópántok

4.1.1.1.1. A vizsgálatokat olyan merev készülékek alkalmazásával kell elvégezni, amelyek egy járműbe beépített teljesen becsukott ajtó geometriai viszonyait modellezik.

4.1.1.1.2. Erre a készülékre középen a csuklópántok között kell hatnia:

4.1.1.1.2.1. az előírt hosszirányú erőnek merőlegesen a csuklópánt tengelyre, egy síkban a tengellyel;

4.1.1.1.2.2. az előírt keresztirányú erőnek, amely merőleges arra a síkra, amelyet a hosszirányú erő és a csuklópánt tengelye határoz meg, és a tengellyel egy síkban van.

4.1.1.1.3. Minden vizsgálathoz új csuklópántszerelvényt kell felhasználni.

4.1.1.1.4. Az 1. ábra a vizsgálati elrendezésre mutat egy példát.

4.1.1.2. Zárak

4.1.1.2.1. A vizsgálatokat olyan merev készülékek alkalmazásával kell elvégezni, amelyek mindkét zárrész, a zár és a hozzá tartozó ütköző járművön történő elrendezését szimulálja.

4.1.1.2.2. Az előírt erőnek erre a készülékre úgy kell hatnia, hogy az a zárra ne fejtsen ki hajlítónyomatékot. Ezen kívül 90,7 kp-os (88,9 daN) statikus keresztirányú erővel olyan hatást kell létrehozni, amely a zárat az ajtónyitás mozdulatának irányába a hozzá tartozó ütközőből kimozdítani igyekszik.

4.1.1.2.3. A 2. és 3. ábra egy-egy vizsgálóberendezést és elrendezést mutat be.

4.1.2. Vizsgálati eljárás és felszerelés

A 4.1.1.1. és a 4.1.1.2. pontban említett csuklópántokat és zárakat olyan szakítógépre kell felszerelni, amely legalább 1500 kp (1470 daN) erő kifejtésére képes. Az erőket fokozatosan, legfeljebb 5 mm/perc vizsgálati sebességgel kell növelni addig, amíg azok a 3.1. és a 3.2. pontban előírt értékeket elérik.

4.2. A zárak gyorsulással szembeni ellenállásának megállapítására szolgáló eljárás

4.2.1. 30 g nagyságú hossz- és keresztirányú gyorsulásnál, a nyitással szemben mindkét irányba ható ellenállást dinamikusan vagy analitikusan (lásd 4. ábra) kell meghatározni, amikor a gyorsulás mindkét esetben a nyitógombnak abba az irányába hat, amely irányba azt működtetik. E vizsgálatnál a következőket nem kell figyelembe venni:

4.2.1.1. súrlódási erők;

4.2.1.2. az önsúlynak azon összetevői, amelyek a zárat zárt helyzetben tartják.

4.2.2. A rögzítőfék-reteszelő e vizsgálatnál nyitott állapotban van.

4.3. Egyenértékű vizsgálati eljárások

4.3.1. Egyenértékű roncsolásmentes vizsgálati eljárások engedélyezettek, amennyiben a fenti 4.1.2. és 4.2. pontban említett eredmények a helyettesítő vizsgálat során vagy a helyettesítő vizsgálat eredményeiből számítással nyerhetők. Ha a fenti 4.1.2. és 4.2. pontban leírt eljárástól eltérő eljárást alkalmaznak, akkor annak egyenértékűségét bizonyítani kell.

Ajtósarokrendszer-vizsgálóberendezés a statikus terhelés (keresztirányú terhelés) meghatározására

+++++ TIFF +++++

Ajtózár – Statikus terhelést vizsgáló berendezés (hosszirányú terhelés)

+++++ TIFF +++++

Ajtózár – Statikus terhelést vizsgáló berendezés (hosszirányú terhelés)

+++++ TIFF +++++

Tömegtehetetlenoséggel szembi ekkenállóképesség – számítási példa

+++++ TIFF +++++

Magyarázat:

30g nagyságú lassulásnak alávetett ajtózárrendszer

F Ma =

+++++ TIFF +++++

a =

+++++ TIFF +++++

30 g = 30 W

F1 =

W1 × 30 – Átlagterhelés az ajtófogantyú rugójához

= (0,016 kg × 30) – 0,454 kg = 0,036 kg

F2 = W2 × 30 = 0,023 kg × 30 = 0,68 kg

F3 W

2

× 30 =

+++++ TIFF +++++

× 30 = 0, 184 kg

ΣM0 = F1 × d1 + F2 × d2 – F3 × d3 = 0,036 kg × 31,5 mm + 0,68 kg × 10,67 mm – 0,184 kg × 4,83 mm = 7,51 mm/kg

+++++ TIFF +++++

F5 =

+++++ TIFF +++++

= 0,238 kg

F6 = W4 × 30 = 0,042 × 30 = 1,265 kg

ΣMp =

terhelés a csavar rugójához (F5 d5 + F6 d6)

= 45,62 mm/kg – (0,238 × 37,59 + 1,265 × 1,9)

= 45,62 mm/kg – 11,36 mm/kg = 34,26 mm/kg

--------------------------------------------------